A sa campagna

De ogni ratza 'e olu e de istiga
tue de feras e buscos ti antas.
Tue ses sempre bella e sempre incantas
tue ses sempre noa e sempr'antiga.

As tue disarmadu s'inimiga
man'armada 'e istrale e-i sas tantas
mentes chi dian cherrer cumpiantas
chi ti cherian campa e cun ispiga.

No, ista sempr'a buscu, e in piusu
su trambustu 'e polcrabos in sas catzas
cun su frusciare 'e sas ballas intende:

Canes gianninde e trubbas attiende
e brindis; cun correddos e cun tatzas,
in onore 'e su mezus archibbusu.

Su deghe 'e Ennalzu 1933